Kelompoke Wahyu saiki wis ora nganggep Jangkung sing paling ringkih ing kelompoke Parna. Amarga senajan katone klular-klulur nanging nyatane jangkauan tangane sing dawa, cukup mbebayani. Lan dedege sing dhuwur dadi sebab angel diranggeh sirahe. Tambah maneh suthange sing dawa, gampang menyat ngendhani mungsuhe. “Ngati-ati endhani tangane Jangkung! Yo krayak wae Rizal sing luwih cendhek!” pangajake Wahyu ngabani kancane.